21.9.2016

**פרופ' גבי בן דור – עוצמה**

עד עתה בקורס כיסינו שלושה נושאים:

הגדרת בטחון לאומי, דמוקרטיה ואינטרסים.

היום נדון במרכיב הרביעי – עוצמה.

מתודת הלימוד של פרופ' דור היא של דיאלקטיקה. קרי: עימות בן כתבים ודעות שונים, כדי להתקרב לאמת. ההתנגדות וההתמודדות היא זו שמקרבת אותנו לאמת.

הדיאלקטיקה הקלאסית מתחילה בכתבי אפלטון, והגיבור שלו – סוקרטס. סוקרטס מנהל שיחות עם אנשים ב"שוק".

הדיאלקטיקה מאפיינת גם את לימודי הגמרא.

גם שיטת המשפט המקובלת השיטה האדברסרית מנסה להביא את השופט לאמת על דרך של הנגדה בין טיעוני הצדדים.

הייגל: בתפיסה מסוימת מעלים תזה, לאחר מכן יש אנשים שמבקשים לסתור זאת ומעלים אנטי-תזה. ברוב המקרים מגיעים לאמת באמצע – "סינתזה". הסינתזה מייצגת פשרה אינטלקטואלית.

עם הזמן הסינתזה הופכת להיות התזה וחוזר חלילה.

בן גוריון היה אדם רב ניגודים, שלא תמיד היה ברור, ולעתים דיבר בשני קולות.

בן גוריון ראה עצמו מנהיג מחנך. לארץ באים יהודים מכל מיני תפוצות (מזרח אירופה וארצות צפון אפריקה). התפקיד שלו היה לקחת את אותו "אבק אדם" ולחנך אותו.

במסגרת זאת אמר "אום שמו"ם". קרי, העולם יגיד מה שהוא רוצה, וישראל תעשה מה שטוב לה.

אחר כך בחדר אחר בפני הגופים הבטחוניים אמר בן גוריון שיש צורך בקשר הדוק עם כוח מעצמתי.

שני הדברים לכאורה לא מתיישבים.

בן גוריון היה מנהיג פוליטי שבתחילת דרכו לא היה בעל ידע בטחוני של ממש. בשנת 1946 בן גוריון לפני החלטת החלוקה, בן גוריון צופה שיהיו פרעות. בשל החשש הזה נוצר תפקיד – "הממונה על הביטחון". בן גוריון החליט שהוא מבצע את התפקיד. מאחר שהוא הרגיש שהוא לא יודע מספיק, הוא החליט שהוא רוצה ללמוד. אותו תהליך לימוד נקרא "סמינר בן גוריון". הסמינר נערך בין מרץ – יוני 1947.

לצורך הסמינר, בן גוריון התנתק והאציל סמכויות לאחרים.

כדי ללמוד בצורה אידיאלית:

1. התחיל לקורא כל מידע שבנמצא בנושא אסטרטגיה.
2. זימן אליו מומחים לביטחון, וניהל עימם שיחות
3. סייר בשטח

בסוף הסמינר הציג נייר מסקנות. תפיסת הבטחון הוצגה ב-1953.

הגדולה של בן גוריון היא גמישות שלו, סתגלנות שלו, יצירתיות שלו ויכולת ללמוד נושא שהוא לא הבין בו. היתה לו מספיק צניעות כדי ללמוד.

גם לוי אשכול שהיה שר בטחון, כדי להצליח בתפקידו, הקיף את עצמו במומחי בטחון.

בן גוריון ניסה לייצר זהות חילונית מודרנית, שמבוססת על המסורת היהודית ובפרט התנ"ך, ולא התלמוד – שנתפס בעיניו כסממן גלותי של לימודי תורה.

בביטחון לאומי המילה החשובה ביותר היא "איום". המענה לאיום היא עוצמה.

אחד ממקורות העוצמה הוא כוח.

העוצמה על פי וובר

Y

טווח העוצמה

b

a X

מדע הפוליטיקה צריך לעסוק בחקר העוצמה

אם אדם a רוצה להגיע ל-X וכתוצאה מאינטראקציה עם b, a הלך ל-Y.

המרחק בין איפה ש- a רצה להגיע לבין איפה שהגיע לבסוף הוא טווח העוצמה.

יש טעות רווחת לבלבל בין כוח לעצמה.

חמשת הפנים של העוצמה:

החוקרים בכרך וברץ הציגו את חמשת הפנים של העוצמה:

עוצמה (power), כוח (force), השפעה (influence), סמכות ((authority, טפלול (manipulation).

**עצמה** – היכולת לגרום לזולת **לעשות את רצון בעל העצמה**. זהו מונח "מטריה" המכיל את יתר המושגים.

**כוח (force)** – היכולת להסב **נזק לזולת** (פיזית או בדרך אחרת)

* כוח יכול להיות מרכיב מפתח או בסיס לעצמה אבל אין זהות בין המונחים.
* בשימוש בכוח בפועל – העצמה נעדרת.
* אין עוצמה בלי מרכיב של כוח.
* החוכמה של מדינאות היא להמיר את הכוח לעצמה.

**השפעה** – **זהו השכנוע הרציונאלי**, באמצעותו אנו מביאים לציות, **לא עקב השימוש בכוח**, אלא בגלל היכולת לגרום לאחר להבין או להאמין שמשתלם לו לציית (comply) **מבחינת התועלת והאינטרסים שלו.**

**סמכות (authority)** – מקרה ייחודי של עצמה או מקרה ייחודי של השפעה. הציות אינו בגלל הפחד מהכוח או הכנוע אלא בגלל ההכרה בנותן הפקודה כבעל סמכות, פורמאלית או אחרת, לתת את הפקודה או ההוראה.

אנשים בארגון הירארכי מצייתים לבעל הסמכות לנוכח מעמדו בארגון בלי קשר לאמנותם לכך שההוראה טובה או לא.

במערכת הבינ"ל יש קושי בייצור מערכות בעלות סמכות.

**טפלול (manipulation)** – הבאה לציות, תוך כדי שלילת ההכרה באינטרס והתועלת העצמית. קרי, המציית מבין שלא ייתכן אצלו כלל אינטרס או רצון השונה מזה של נותן הפקודה.

מקובל לייחס יכולות כריזמתיות למי שמצליח להניע אנשים לפעול בצורה כזו.

**כריזמה** – "מתת האל".

ניתן להביא דוגמאות רבות מההיסטוריה, חיוביות ושליליות כאחד.

**צורות של עוצמה (ג'וזף ניי, 2004)**

|  |  |  |
| --- | --- | --- |
| **רך** | **קשה** |  |
| כוח משיכה, קביעת אג'נדה משותפת, הכלה | תמריץ, כפיה, פיקוד | **ספקטרום התנהגויות** |
| ערכים משותפים, תרבויות מוסדות ומדיניות | כוח, סנקציות, שוחד, תשלומים | **משאבים קרובים לוודאי שתשתמשו בהם** |

יש שיטענו שעוצמה רכה זאת "השפעה" ועוצמה קשה זה "כוח".

יש מטולטלת בין עוצמה קשה לעוצמה רכה.

בעקבות אכזבה משימוש בעוצמה הרכה, המציאו את המונח "עצמה חכמה". קרי שילוב בין שני סוגי העצמות במינון הנכון.

הכוח לבד כנראה לא מספיק, יש לשלב בתוכו השפעה, סמכות ומניפולציה.